Uverejnenie žiadosti o schválenie podstatnej zmeny špecifikácie výrobku podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2019/C 216/08)

Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (EÚ) č. 1151/2012 (1) do troch mesiacov od dátumu tohto uverejnenia.

ŽIADOSŤ O SCHVÁLENIE PODSTATNEJ ZMENY ŠPECIFIKÁCIE VÝROBKU S CHRÁNENÝM OZNAČENÍM PÔVODU ALEBO CHRÁNENÝM ZEMEPISNÝM OZNAČENÍM

Žiadosť o schválenie zmeny v súlade s článkom 53 ods. 2 prvým pododsekom nariadenia (EÚ) č. 1151/2012

„RAGUSANO“

EÚ č.: PDO-IT-1505-AM01- 9.10.2017

CHOP ( X ) CHZO ( )

1. Skupina žiadateľov a oprávnený záujem

Consorzio per la tutela del formaggio Ragusano (Konzorcium na ochranu syra Ragusano), ktorého hlavné sídlo je v obchodnej, priemyselnej, remeselnej a poľnohospodárskej komore v Raguse: C.C.I.A.A. di Ragusa – Piazza della Libertà – 97100 Ragusa. Tel. +39 3461532330 e-mail: consorzioregusanodop@gmail.com; certifikovaný e-mail: certmail@pec.consorzioragusanodop.it;

Konzorcium pre syr Ragusano tvoria výrobcovia syra „Ragusano“. Konzorcium je oprávnené predložiť žiadosť o zmenu podľa článku 13 ods. 1 vyhlášky č. 12511 Ministerstva poľnohospodárskej, potravinárskej a lesníckej politiky zo 14. októbra 2013.

2. Členský štát alebo tretia krajina

Taliansko

3. Položky v špecifikácii, ktorých sa zmena týka

4. Typ zmeny (zmien)

5. Zmena (zmeny)

Vlastnosti výrobku

V článku 3 písm. f) špecifikácie sa zmenila minimálna hmotnosť syra.

Znenie v súčasnej špecifikácii:

sa mení takto:

Táto zmena, ktorou sa zvyšuje minimálna hmotnosť z 10 kg na 12 kg, je potrebná preto, aby sa špecifikácia prispôsobila súčasnému výrobnému postupu, ktorý sa postupne zaviedol.

V posledných rokoch sa výrobcovia rozhodli vyrábať väčšie syry. Táto voľba lepšie odráža skutočné výrobné postupy pri syre Ragusano, keďže v posledných rokoch syry Ragusano vždy vážia minimálne 12 kg.

Veľkosť syra Ragusano sa navyše ukázala ako jedna z jeho charakteristických vlastností, vďaka ktorej ho spotrebiteľ ihneď dokáže identifikovať, a to aj v porovnaní s inými podobnými syrmi, ktoré nikdy nie sú také veľké.

Maximálny obsah vlhkosti sa zvýšil zo 40 % na 42 %.

Znenie v súčasnej špecifikácii:

„Maximálna vlhkosť: 40 %“

sa mení takto:

„Maximálna vlhkosť: 42 %“

Obsah vlhkosti sa zvýšil, aby bol syr mäkší, a ukázalo sa, že spotrebitelia ho takto uprednostňujú.

Dôkaz o pôvode

Článok 5 „Dôkaz o pôvode“, ktorý nebol zahrnutý do súčasnej špecifikácie, sa doplnil s cieľom zabezpečiť súlad s článkom 7 písm. d) nariadenia (EÚ) č. 1151/2012. Článok 5 znie teraz takto:

Súvislosť

Doplnil sa článok 6 „Súvislosť s oblasťou“.

Tento článok nebol zahrnutý do súčasnej špecifikácie, ale iba do zhrnutia. Doplnené informácie boli preto prevzaté zo zhrnutia a zo správy s názvom „Súvislosť s oblasťou“, ktorá bola súčasťou dokumentov predložených Komisii. Tieto informácie boli prepracované a doplnené, aby sa zabezpečil súlad článku s ustanoveniami článku 7 ods. 1 písm. f) nariadenia (EÚ) č. 1151/2012.

Článok 6 znie teraz takto:

Maštaľ s dobytkom, obytný priestor, senník a malý priestor na výrobu syra, kde sa z mlieka vyrába syr, sú súčasťou statku postaveného z vápenca, ktorý dokonale zapadá do okolitej krajiny charakteristickej suchými kamennými stenami, ktoré sa rozprestierajú po celom vidieku tak ďaleko, ako oko dovidí. Na týchto statkoch (‚masseria‘) sa pri výrobe syra využíva tradičná technika: drevená kaďa, lopatka, medený kotol s pocínovaným vnútrom, sito, strúhadlo, drevené formy a malé drevené laty na tvarovanie syra sú jednoduchými, ale nevyhnutnými drevenými a medenými náradiami. Syr Ragusano je prírodným produktom, ktorého vlastnosti a špecifiká sa neoddeliteľne spájajú s vlastnosťami surovín, t. j. plnotučného surového mlieka, ktoré zachytáva chuť pastvín náhornej plošiny Ibleo bohatých na aromatické byliny, ako aj s preskúšanými a overenými postupmi výroby a zrenia syra, ktoré vykonávajú skúsení odborníci. Syr Ragusano sa vyrába počas kŕmnej sezóny od novembra do mája, keď je zelené krmivo na pastvinách najkvalitnejšie. Na prírodných pastvinách oblasti Ibleo možno nájsť vyše 100 druhov krmovín, ktoré patria do najmenej 20 rôznych čeľadí. Každá jedna divorastúca krmovina z lúk náhornej plošiny Ibleo prispieva k vytváraniu vôní a chutí syra Ragusano. Hlavné krmoviny, ktoré sú cenené pre ich chutnosť pre dobytok, vplyv na produkciu mlieka a rast a nutričné vlastnosti sú Anthemis arvensis, Medicago hispida, Scorpiurus subvillosus, Astragolus hamosus, Trifolium subterraneum, Calendula arvensis, Diplotaxis erucoidese a Sinapis arvensis. Prostredie, mlieko, pastviny a spôsob výroby robia zo syra Ragusano veľmi tradičný syr, ktorý si však zachováva príťažlivosť aj v súčasnosti, a svet, v ktorom sa vyrába, statok ‚masseria‘, možno opísať ako rozkvet kultúrneho dedičstva, ku ktorému dochádza vďaka prírode, histórii, hospodárstvu a technologickým zručnostiam a vedomostiam. Vôňa, chuť, farba a nutričné vlastnosti tradičného syra Ragusano môžu byť ovplyvnené celým radom faktorov. Tieto faktory možno definovať ako ‚charakteristické vlastnosti, ktoré možno pripísať biodiverzite‘ práve preto, lebo vďaka ich vyváženej synergii sa po stáročia vyrába syr, ktorý je jedinečný na celom svete a neoddeliteľne sa spája s územím, kde sa vyrába. Ragusano je živý syr, tak z hľadiska mikrobiálnej populácie, ktorú obsahuje, ako aj všetkých enzymatických procesov, ktoré možno pozorovať počas jeho zrenia. Definícia biodiverzity pochádza z tejto skutočnosti, a to nielen preto, že vďaka týmto faktorom sa vyrába syr, ktorý vyniká medzi ostatnými syrmi, ale aj a najmä preto, že je živý z biologického hľadiska.

Spôsob výroby

V článku 3 písm. C sa k príslušnej časti doplnil minimálny čas zrenia, keďže v súčasnej špecifikácii bol vynechaný.

Doplnila sa aj možnosť použiť pri zrení syra iné metódy, ako zavesenie syrov zviazaných v pároch lanom cez brvná.

Znenie v súčasnej špecifikácii:

sa mení takto:

V súčasnej špecifikácii sa nestanovujú žiadne minimálne časy zrenia, preto sa ako minimálny čas zrenia stanovilo obdobie troch mesiacov (počnúc vytvarovaním syra), aby sa zabezpečilo, že výrobok je dostatočne zrelý.

Pokiaľ ide o zmenu spôsobu zrenia, pričom sa uviedlo, že táto fáza výroby sa musí uskutočniť v dostatočne vetraných priestoroch, výrobcovia sa rozhodli, že sa môžu použiť aj iné metódy ako je zavesenie syrov po dvoch na lanách prehodených cez brvná. V posledných rokoch sa výrobcovia s veľkým úspechom pokúsili nechať syry zrieť tak, že ich umiestnili na police zo zaoblených drevených latiek navrhnutých takým spôsobom, aby sa zabezpečila cirkulácia vzduchu. Týmto spôsobom zostáva tvar syra bez akýchkoľvek škodlivých vplyvov na jeho vlastnosti pravidelný a reprezentatívnejší a čo je najdôležitejšie, krája sa na porcie ľahšie ako syr vyzretý tradičným spôsobom.

Uvedený spôsob zrenia navyše umožňuje použitie menšieho množstva soli, keďže počas zrenia, keď je syr zviazaný a zavesený, je potrebné väčšie množstvo soli, aby bol syr odolnejší a menej sa deformoval. Tento spôsob zrenia teda umožňuje výrobcom ponúkať výrobok s nižším obsahom soli, čo spotrebitelia veľmi oceňujú.

Takéto zmeny úspešne chránia zásady tradičného spôsobu zrenia a zároveň sa vďaka nim darí zlepšovať výrobok.

V článku 3 písm. C sa na koniec časti o tvarovaní syra dopĺňa táto veta:

Cieľom tejto zmeny je upraviť a harmonizovať spôsob aplikácie kazeínu, čím sa zabezpečí, že v záujme vysledovateľnosti sa každý syr očísluje, a spôsob použitia značkovacích pásov, čím sa zabezpečí, aby spotrebiteľ vedel syr s ochrannou známkou ľahko rozoznať. Doplnenie takýchto pravidiel do špecifikácie okrem toho uľahčuje prácu kontrolnému orgánu, ktorý potom môže overiť dodržiavanie týchto pravidiel.

Cieľom tejto zmeny je len zlepšiť vysledovateľnosť a identifikáciu výrobku.

Označovanie

Článok 4 o označovaní a balení bol prepracovaný a rozšírený.

Znenie v súčasnej špecifikácii:

sa mení takto:

„Syr ‚Ragusano‘ s chráneným označením pôvodu sa pri dodaní na spotrebu musí označiť nasledovne, aby sa zaručilo, že spĺňa príslušné právne predpisy;

na konci minimálneho času zrenia sa značkou označí hlavná strana syra vedľa identifikačného čísla spoločnosti EC a prípadne obchodnej značky.

Okrem symbolu CHOP EÚ musí obal ‚Ragusano‘ obsahovať tento štítok.

Všeobecný opis štítku

Štítok musí obsahovať tieto informácie:

— nápis RAGUSANO CHOP, väčším písmom ako všetko ostatné na štítku,

— identifikáciu výrobcu a/alebo baliarne v súlade s platnými právnymi predpismi.

Uvedené špecifikácie sa vzťahujú na základný štítok, ktorého veľkosť je 8 cm × 8 cm a ktorý tvorí zelený štvorec (Pantone 369 C) so zaoblenými rohmi, v ktorom sa nachádza (vertikálne aj horizontálne zarovnaný na stred štvorca) žltý obdĺžnik (Pantone 810 C) so zaoblenými rohmi s veľkosťou 7,2 cm × 4,2 cm.

V zelenej časti nad horizontálne zarovnaným obdĺžnikom je označenie RAGUSANO DOP napísané čiernym písmom (Pantone Process Black C) s použitím fontu BAUHAUS Md BT veľkosti 24, 6 bodov.

V pravej časti toho istého obdĺžnika sa nachádza biely štvorec (Pantone Transparent White) so zeleným okrajom (Pantone 369 C) a zaoblenými rohmi, ktorý má veľkosť 3,6 cm × 3,6 cm a obsahuje (vertikálne a horizontálne zarovnané) logo RAGUSANO, ktoré má 2,2 cm × 2,7 cm, naľavo sú slová ‚Certificate to da Autorità pubblica designata dal MiPAAF‘ (osvedčené orgánom verejnej moci vymenovaným Ministerstvom poľnohospodárskej, potravinárskej a lesníckej politiky).

Zelená plocha pod obdĺžnikom je určená pre názov firmy s fontom: ARIAL BOLD 8 bodov – biela (Pantone Transparent White) a adresu s fontom: ARIAL 7 bodov – biela (Pantone Transparent White).

Uvedené rozmery sa vzťahujú na základný štítok a sú potrebné na stanovenie povinných pomerov, ktoré sa musia vždy dodržiavať, no skutočná veľkosť štítku sa môže líšiť: od minimálnej veľkosti 5 cm × 5 cm po maximálnu veľkosť 12 cm × 12 cm.

Všeobecná charakteristika loga

Logo tvorí kruh rozdelený vodorovne bielym obdĺžnikom, ktorý obsahuje slovo RAGUSANO a prekrýva stred kruhu. Nápis, ktorý je dlhší ako priemer kruhu, je vertikálne aj horizontálne zarovnaný na stred kruhu. Farba: čierna, Pantone Process Black C a font: BAUHAUS Md BT. Dva oblúky kruhu sú rovnakej veľkosti, ale rôznych farieb, horný je žltý (Pantone 810 C) a dolný je zelený (Pantone 369 C).

Syr, ktorý sa vyrába výlučne z kravského mlieka plemena Modicana, môže byť označený ako ‚Ragusano da vacca modicana‘ (Ragusano z kráv Modicana).“